**ANKETA O PRIDELAVI STARIH SORT NA KMETIJAH**

Lokalne oziroma stare domače sorte in populacije kmetijskih rastlin, ki so se skozi rodove ohranile le na kmetijah, so del bogate slovenske kulturne dediščine. Želimo si, da bi to dediščino ohranili tudi za prihodnje rodove. Zavedamo se, da so se številne stare domače sorte, ki so se nekoč pri nas pridelovale, opustile. Nekatere ohranjamo le še v zbirkah in nasadih rastlinske genske banke in strokovno-raziskovalnih institucij, nekatere pa ohranjate le pridelovalci na vaših kmetijah: na njivah in vrtovih, v sadovnjakih in vinogradih.  
  
Zato vas prosimo, da nam zaupate, katere stare domače sorte še vedno ohranjate in pridelujete na vaših kmetijah in nam odgovorite na nekaj vprašanj.

S pridobljenimi podatki bomo v okviru nadaljnjega dela lahko sooblikovali načine ohranjanja starih domačih sort in njihovo nadaljnjo uporabo na slovenskih tleh ter zagotovili večjo raznolikost v rastlinski pridelavi sedanjim in prihodnjim rodovom.

Anketo izvajamo v okviru projektne naloge 'Pregled, inventarizacija in monitoring rastlinskih genskih virov, ki so pomembni za prehrano in kmetijstvo in se ohranjajo *in situ* na kmetijskih gospodarstvih', ki je sofinancirana s strani Evropskega kmetijskega sklada za razvoj podeželja (EKSRP).

Kmetijski inštitut Slovenije in Biotehniška fakulteta Univerze v Ljubljani bosta osebne podatke iz tega obrazca uporabili le za namene izvedbe projektne naloge, skladno z Zakonom o varstvu osebnih podatkov in Splošno uredbo o varstvu podatkov. Osebni podatki se bodo hranili za čas trajanja projekta v skladu s projektno dokumentacijo.

Več informacij lahko najdete na spletni strani [www.kis.si/staresorte](http://www.kis.si/staresorte), kjer je tudi povezava do spletne ankete.

Za podrobnejše informacije se lahko obrnete tudi na:

* Dr. Jelka Šuštar Vozlič, Kmetijski inštitut Slovenije, tel: 01/ 2805 188, e-mail: jelka.vozlic@kis.si
* Dr. Zlata Luthar, Biotehniška fakulteta UL, tel: 01/ 3203 269 e-mail: [zlata.luthar@bf.uni-lj.si](javascript:openMailToLink('emxhdGEubHV0aGFyQGJmLnVuaS1sai5zaQ=='))
* Dr. Gregor Osterc, Biotehniška fakulteta UL, tel: 01/ 3203 145, e-mail: [gregor.osterc@bf.uni](mailto:gregor.osterc@bf.uni)[-lj.si](mailto:Gregor.Osterc@bf.uni-lj.si)

**V preglednico napišite, katere stare domače sorte pridelujete na Vaši kmetiji**

|  |  |  |  |  |
| --- | --- | --- | --- | --- |
| s VrstSkupine kmetikmetijskih rastlin | Vrsta  (npr. fižol, ajda, korenje, jablana, vinska trta …) | Ime stare domače sorte | Koliko let sorto že pridelujete oz. kdaj ste sorto posadili (za trajnice, sadne vrste in vinsko trto)? | Namen in uporaba |
| *PRIMER*  *vrtnine* | *PRIMER*  *fižol* | *PRIMER*  *Novakov pisanček* | *PRIMER*  *Od leta…*  *več kot … let ipd.* | *PRIMER*  *Npr: Uporabljamo ga samo na kmetiji…ali: izmenjujemo s sosedi… ali: fižol prodajamo na lokalni tržnici….ipd…* |
| Vrtnine  (npr. fižol, solata, zelje, drugo...) |  |  |  |  |
| Poljščine  (npr. ajda, lan, mak, proso, riček, sirek, drugo...) |  |  |  |  |
| Krmne rastline  (npr. krmno korenje, krmna pesa, trave, detelje, drugo...) |  |  |  |  |
| Sadne vrste  (jablana, hruška, drugo...) |  |  |  |  |
| Vinska trta |  |  |  |  |
| Zelišča in dišavnice  (npr. ajbiš, arnika, kamilica, kolmež, kumina, luštrek, materina dušica, rman, trpotec, šentjanževka, tavžentroža, žajbelj, drugo...) |  |  |  |  |
| Drugo |  |  |  |  |

Priimek in ime, naslov kmetije, tel. ali e-mail:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_